ป่าในเมืองสวนรุกขชาติห้วยชมภู
จากอดีตถึงปัจจุบัน ผืนป่าประเทศไทยสร้างความสำคัญให้กับพื้นที่ต่างๆอย่างต่อเนื่อง,กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม จึงระดมหน่วยงานในท้องถิ่นร่วมต่อยอดผืนป่าสีเขียวให้มากยิ่งขึ้น เพื่อทดแทนส่วนที่ถูกตัดทำลาย หรือเสียหายจากภัยธรรมชาติ,ล่าสุด นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช เป็นประธานพิธีเปิด โครงการป่าในเมือง สวนป่าประชารัฐ โดยมี นายชิดชนก สุขมงคล ผอ.สบอ.16 พร้อม หน.ส่วนราชการร่วมในพิธี,ณ สวนรุกขชาติห้วยชมภู ต.บ้านกาศ อ.แม่สะเรียง จ.แม่ฮ่องสอน ซึ่งตั้งเมื่อปี พ.ศ.2496 สภาพรวมในพื้นที่ประมาณ 2,000 ไร่ จัดเป็นแหล่งอนุรักษ์พันธุ์ไม้ที่มีค่าทางเศรษฐกิจ รวมทั้งพืชพันธุ์หายากและใกล้สูญพันธุ์ นอกจากนี้ยังเป็นแหล่งค้นคว้าวิจัยทางพฤกษศาสตร์,เป้าหมายการพัฒนาในครั้งนี้อยู่ที่ต้องการเพิ่มพื้นที่ให้ประชาชนได้ท่องเที่ยวพักผ่อนหย่อนใจ และจัดกิจกรรมสาธารณประโยชน์ พร้อมเสริมสร้างการมีส่วนร่วมกับทุกภาคส่วน ในการอนุรักษ์ทรัพยากรป่าไม้,นอกจากนี้ยังทำเส้นทางวิ่งและเส้นทางปั่นจักรยานเพื่อสุขภาพรวมไปถึงสวนผีเสื้อและแมลง สวนกล้วยไม้ป่า แปลงสมุนไพรภูมิปัญญาชาติพันธุ์กะเหรี่ยง,แต่เพื่อสร้างรายได้ให้ชาวชุมชนไปด้วย ยังเปิดตลาดประชารัฐให้ได้นำผลิตภัณฑ์อัตลักษณ์ท้องถิ่น และผลผลิตการเกษตรปลอดสารเคมีเข้าไปค้าขาย แถมด้วยลานกิจกรรมสาธารณะ ให้ประชาชนเข้าไปใช้ประโยชน์,นายธัญญา เนติธรรมกุล กล่าวว่า เนื่องจากพื้นที่แห่งนี้มีสภาพแวดล้อมอุดมสมบูรณ์ การเดินทางไป-มายังสะดวกสบาย อยู่ติดทางหลวงหมายเลข 108 ประชาชนสามารถเข้าไปใช้ประโยชน์ได้อย่างหลากหลาย,สิ่งที่เกิดขึ้นจึงเป็นการเติมเต็มความสุขให้คนไทย รวมไปถึง เยาวชน นักเรียน นักศึกษา จากการเข้าไปใช้ประโยชน์ พร้อมสร้างจิตสำนึกอนุรักษ์ป่าไม้ให้คงอยู่ตลอดไปชั่วลูกชั่วหลาน,ชนานันท์ เง่าสุวรรณ์
อธิบดีกรมอุทยานแห่งชาติ สัตว์ป่า และพันธุ์พืช เป็นประธานพิธีเปิด โครงการป่าในเมือง สวนป่าประชารัฐ โดยมี นายชิดชนก สุขมงคล ผอ.สบอ.16 พร้อม หน.ส่วนราชการร่วมในพิธี
สวนป่าประชารัฐ,สวนรุกขชาติห้วยชมภู,ปลูกป่า,มองทั่วทิศเมืองไทย,ชนานันท์ เง่าสุวรรณ์